石裂长藤瘦,山围野路深。
寒溪千古思,乔木四时阴。
更得寻幽侣,何妨拥鼻吟。
笑看云出岫,谁是此无心。
池台密相望,曾是故侯宅。
赏心知几人,乔木已百尺。
低花拂乌帽,古藓駮苍石。
欲问昔豪华,秋风扫无迹。
西郭江头坐午前,春汀裂笛出商船。
才晴旅舍湔裙雨,未晚军营发爨烟。
泥饮自知人共厌,思归相视眼徒穿。
征亭逢著田间老,又说今朝损额钱。
伤心莫问前朝事,
重上越王台。
鹧鸪啼处,
东风草绿,
残照花开。
怅然孤啸,
青山故国,
乔木苍苔。
当时明月,
依依素影,
何处飞来?
秋野已澄旷,偶来幽兴多。
茨居隔寒水,柴户荫乔柯。
看竹曾留凤,携朋不为鹅。
人归碧苔径,应识履痕过。
薄宦受风梗,还家归岫云。
行人与乔木,老色竟平分。
末路惭周朴,穷交有墨君。
看渠绶若若,千骑诧乡枌。
高楼百尺破危空,天淡云闲看帝功。
更上一层情未快,思君不见见乔嵩。
有客六辔濡且均,要我共看中都春。
孔林乔木故无恙,首阳高风应未泯。
亦知江山不负我,政恐风尘能涴人。
故友贻书复相过,但祝自爱千金身。
梦魂久不到清朝,纵遣巫咸未易招。
塞北今惟一韦叡,江南前此几陈乔。
扶颠个个无长策,徘闷时时引大瓢。
它日松根深掩骨,何须竹帛有名标。
杖履重林外,樽罍曲水边。
深荷时下鹭,乔木正嘶蝉。
敏捷文楸战,清凉竹簟眠。
浮瓜复沈李,况有主人贤。
清溪到山尽,飞路盘空校
红亭与白塔,隐见乔木杪。
中休得小庵,孤绝寄云表。
洞庭在北户,云水天渺渺。
庵僧俗缘尽,净业洗未了。
十年画鹊竹,益以诗自绕。
高堂俨像设,禅室各深窈。
奔泉何处来,华屋过溪沼。
何山隔幽谷,去路清且悄。
长松度翠蔓,绝壁挂啼鸟。
我友自杭来,尚叹所历少。
归途风雨作,一洗红日燎。
俄惊万窍号,黑雾卷蓬蓼。
舟人纷变色,坐羡轻鸥矫。
我独唤酒杯,醉死胜流殍。
书生例强狠,造物空烦扰。
更将掀舞势,把烛画风筱。
美人为破颜,正似腰支袅。
明朝更陈迹,清景堕空杳。
作诗记余欢,万古一昏晓。
未觉乡关岁月深,转山旗影缓愔愔。
远人愿见乔卿服,支邑曾随子贱琴。
摅散幽阴千古恨,发明忠义一生心。
冰清不屈二天庇,雨化宁逢三日霖。
十里稀逢寸地平,且无木影荫入行。
凫飞难学王乔舄,鱼贯全如邓艾兵。
樵子献花簪帽重,山灵供水入瓢清。
扪萝莫怪匆匆下,恐赚林僧束炬迎。
思与王乔。乘云游八极。思与王乔。乘云游八极。凌厉五岳。忽行万亿。授我神药。自生羽翼。呼吸太和。炼形易色。歌以言之。思行游
八极。
义利毫发间,其末分舜跖。
葛藟多攀援,乔松但孤立。
阳鱎贪芳饵,鵷雏食竹实。
知道贵含光,露牙多召敌。
隋文方混一,自谓垂无疆。
安知房之乔,拱立待其亡。
哲人妙观世,俗虑固不长。
我知蒲柳衰,宁待遘风霜。
奇姿终英发,起骖龙凤翔。
巍巍贞观绩,千载配虞唐。
委巷何深僻,侨居太寂寥。
古墙行络石,乔木上凌霄。
赋就贫难逐,诗成隐莫招。
固穷吾辈事,心地要逍遥。
霸业衣冠事莫论,秦淮潮汐自潺湲。
新诗必有江山助,故国应无乔木存。
宅施鸡园钟阜远,塔藏鸟爪道林尊。
登临怀古情何限,想对三茅忆弟昆。
一水一溪门,溪门云复屯。
珍禽转乔木,幽鹿走荒榛。
雨脚拖平地,稻畦扶远村。
高城半颓缺,兴废事休论。
立马山前问酒家,山峰森列两溪斜。
扶疏新竹听流水,夭乔古松看霁霞。
远目自能供觅句,枯肠终不奈搜茶。
一杯汤饼工窗晚,危坐清吟对月华。